ml en ml ml ml ml ml ml ml ml ml ml ml ml ml en en ml ml ml ml ml ml ml ml ml ml en la la en en ml en ml en ml ml ml ml ml ml ml ml ml ml en ml ml en en ml en ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml ml ml ru en en en en eo en en ja ja ja ja en en en en en en en en en en en en en en en en en en th en en en ko ml ml ml ml ml ml ml ml ml ml ml ml ml ml ml ml ml ml en en ml en en ml ml ml ml ml ml ml ml en ml ml ml ml ml eo ml ml en en en en en en en fr en ml en en cs da cs cs da en cs cs cs en en cs ml en
ഫോട്ടോഷോപ്പിലും വേഡിലും മലയാളം എഴുതാം : ഫോട്ടോഷോപ്പ് പഠിക്കാം.
സൈബര്‍ ലോകം - ഒരു ആമുഖം
പോയിന്‍റ് ആന്‍ഡ് ഷൂട്ട് ക്യാമറയില്‍ RAW ഷൂട്ട് ചെയ്യാം...!
വിന്‍ഡോസ് 7 ഇന്‍സ്റ്റലേഷന്‍ ഫുള്‍ ...
വിൻഡോസ് 8-ഇൽ ഇന്റർനെറ്റ് ഡാറ്റ ഉപയോഗം കുറയ്ക്കാം...
മൊബൈലില്‍ മലയാളം ടൈപ്പ് ചെയ്യാം...! (മംഗ്ലീഷില്‍ തന്നെ)
Nulla aliquam quam non commodo
Urna eget erat non purus
Aenean rutrum risus in tellus
Showing posts with label സെക്യൂരിറ്റി. Show all posts
ഗൂഗിള്‍ക്രോം പാസ് വേഡ് ഉപയോഗിച്ച് ലോക്ക് ചെയ്യാം..!
by Mufeed | tech tips
ഇന്ന് ലോകത്തില്‍ ഏറ്റവും കൂടുതല്‍ ഉപയോഗിക്കുന്ന ബ്രൌസറുകളുടെ കൂട്ടത്തില്‍ ഒന്നാണ് ഗൂഗിള്‍ ക്രോം എന്ന് നിങ്ങള്‍ക്ക് തന്നെ അറിയാം. ഈ വര്‍ഷം തന്നെ കഴിഞ്ഞ മാസങ്ങളിലെ ബ്രൌസര്‍ യൂസേജ് സ്റ്റാറ്റിസ്റ്റിക്സ് ആവറേജ് നോക്കുകയാണെങ്കില്‍ ഏറ്റവും കൂടുതല്‍ ഉപയോഗിച്ച ബ്രൌസറും ഗൂഗിള്‍ ക്രോം ആണെന്ന് കാണാം. താഴെ നല്‍കിയിരിക്കുന്ന പട്ടിക ശ്രദ്ധിക്കുക.
ഇത്രയും കൂടുതല്‍ ഉപയോഗിക്കുന്ന ബ്രൌസറിന് ധാരാളം സുരക്ഷാ പ്രശ്നങ്ങളും ഉണ്ടാവാം. അതിന് നമുക്ക് പ്രതേകിച്ച് ഒന്നും ചെയ്യാന്‍ കഴിയില്ലെങ്കിലും, സേവ് ചെയ്ത് വെക്കുന്ന പാസ് വേഡുകളുക്കും, ബുക്ക്മാര്‍ക്കുകള്‍ക്കും, ഹിസ്റ്ററികള്‍ക്കും ഒരു സെക്യൂരിറ്റിയും ഇല്ല എന്നത് ഒരു പോരായ്മ തന്നെയാണ്. അതേ ബ്രൌസര്‍ ഉപയോഗിക്കുന്ന ഏതൊരാള്‍ക്കും അതൊക്കെ നിഷ്പ്രയാസം കാണാന്‍ കഴിയും.
എന്നാല്‍ ചെറിയ ഒരു എക്സ്റ്റന്‍ഷന്‍ ഉപയോഗിച്ച് എളുപ്പത്തില്‍ ബ്രൌസറിന് മൊത്തമായി പാസ് വേഡ് നല്‍കി സുരക്ഷിതമാക്കി വെയ്ക്കാം.
മുകളില്‍ ബട്ടണ്‍ അമര്‍ത്തി ക്രോം വെബ് സ്റ്റോറില്‍ നിന്ന് എക്സ്റ്റന്‍ഷന്‍ ഡൌണ്‍ലോഡ് ചെയ്യാം.
Add ബട്ടണ്‍ അമര്‍ത്തി എക്സ്റ്റന്‍ഷന്‍ ഡൌണ്‍ലോഡ് ചെയ്യുക.
Extensions പേജ് ഓപ്പണ്‍ ആയി വന്നിരിക്കുന്നു.
നമ്മള്‍ ഇപ്പോള്‍ ഇന്‍സ്റ്റാള്‍ ചെയ്ത  Simple Start up Password എക്സ്റ്റന്‍ഷന്‍ കാണാം. options ക്ലിക്ക് ചെയ്യുക.
പാസ് വേഡ് എന്‍റര്‍ ചെയ്ത് സേവ് കൊടുക്കുക.
ശേഷം ക്രോം റീസ്റ്റാര്‍ട്ട് ചെയ്യുക.
റീസ്റ്റാര്‍ട്ടിന് ശേഷം ഇങ്ങനെ കാണാം. ഇവിടെ നമ്മള്‍ നേരത്തെ കൊടുത്ത പാസ് വേഡ് നല്‍കിയാല്‍ മാതമെ വെബ് ബ്രൌസ് ചെയ്യാനോ, മറ്റോ സാധിക്കൂ...!
Friday, June 22, 2012
by Mufeed | tech tips
നോട്ട് പാഡ് ഉപയോഗിച്ച് ഫയലുകള്‍ ഒളിപ്പിക്കുന്ന രീതി കഴിഞ്ഞ പോസ്റ്റില്‍ വ്യക്തമാക്കിയിരുന്നു. അത് ഇവിടെ കാണാം.
ഇന്ന് നമുക്ക് ഒരു ഇമേജില്‍ ഫയലുകള്‍ ഒളിപ്പിക്കുന്ന രീതി പഠിക്കാം. അറിയാത്തവര്‍ക്ക് വേണ്ടിയാണ് ഇത് ഇവിടെ പറയുന്നത്. അറിയാവുന്നവര്‍ ക്ഷമിക്കുക.
ആദ്യമായി ഒരു ഫോള്‍ഡര്‍ ക്രിയേറ്റ് ചെയ്യുക. ചെയ്യാന്‍ എളുപ്പത്തിന് സി ഡ്രൈവില്‍ തന്നെ (ഡെസ്ക്ടോപ്പില്‍ അല്ല) ഫോള്‍ഡര്‍ നിര്‍മിക്കുക.
ഞാന്‍ Test എന്ന് പേര് നല്‍കിയിരിക്കുന്നു.
ഇനി ഈ ഫോള്‍ഡറിലേയ്ക്ക് നമുക്ക് എന്‍ക്രിപ്റ്റ് ചെയ്യേണ്ട ഫയലുകളും, ഏത് ചിത്രത്തിലേക്കാണോ ചെയ്യേണ്ടത്, ആ ചിത്രവും കോപ്പി ചെയ്തിടുക.
ഇനി വിന്‍ റാര്‍ എന്ന ഉപയോഗിച്ചാണ് കളി. ഈ സോഫ്റ്റ് വെയര്‍ ഇല്ലാത്തവര്‍ താഴെ ഡൌണ്‍ലോഡ് ബട്ടണ്‍ അമര്‍ത്തി വിന്‍ റാര്‍ ഡൌണ്‍ലോഡ് ചെയ്യുക.
ഡൌണ്‍ലോഡ് ചെയ്ത് ഇന്‍സ്റ്റാള്‍ ചെയ്യുക.
ഇനി എന്‍ക്രിപ്റ്റ് ചെയ്യേണ്ട ഫയലുകള്‍ എല്ലാം സെലക്റ്റ് ചെയ്യുക.
ഇനി ഇതില്‍ ഏതെങ്കിലും ഒരു ഫയലില്‍ റൈറ്റ് ക്ലിക്ക് ചെയ്ത് Add to "Test.rar"  എന്ന് സെലെക്റ്റ് ചെയ്യുക.
ഇപ്പോള്‍ Test.rar എന്ന ഒരു ഫയല്‍ ഉണ്ടായിക്കഴിഞ്ഞു.
ഇനി Start --> Run --> cmd --> OK
ഇപ്പോള്‍ കമാന്‍ഡ് പ്രൊംപ്റ്റ് നില്‍ക്കുന്നത് യൂസറ് ഫോള്‍ഡറില്‍ ആയിരിക്കും. അതായത്, C:\Documents and Settings\Administrator> എന്ന ക്രമത്തിലായിരിക്കും. ഇത് നമ്മുടെ Test എന്ന ഫോള്‍ഡറിലേക്ക് മാറണം. അതിനായി cd.. എന്ന് ടൈപ്പ് ചെയ്ത് എന്‍റര്‍ അമര്‍ത്തുക. ഒന്നും കൂടി cd.. എന്ന് ടൈപ്പ് ചെയ്ത് എന്‍റര്‍ ചെയ്യുക. ഇപ്പോള്‍ സി ഡ്രൈവില്‍ എത്തിക്കഴിഞ്ഞു.
ഇപ്പോള്‍ സി ഡ്രൈവിലാണ് നില്‍ക്കുന്നത്. നമ്മുടെ Test എന്ന ഫോള്‍ഡര്‍ നില്‍ക്കുന്നതും ഈ ഡയറക്റ്ററിയില്‍ തന്നെയാണ്. അത് കൊണ്ട് നമുക്ക് ആ ഫോള്‍ഡറിലേയ്ക്ക് കയറാം.
cd test എന്ന് ടൈപ്പ് ചെയ്ത് എന്‍റര്‍ ചെയ്യുക.
copy/b Image.jpg + Test.rar Image.jpg എന്ന് ടൈപ്പ് ചെയ്ത് എന്‍റര്‍ അമര്‍ത്തുക.
Image.jpg എന്നത് ഏത് ചിത്രത്തിലേക്കാണോ എന്‍ക്രിപ്റ്റ് ചെയ്യേണ്ടത്, ആ ചിത്രത്തിന്‍റെ പേര് ആണ് എക്സ്റ്റന്‍ഷ്നോടെ നല്‍കേണ്ടത്.
അപ്പോള്‍ മേലെക്കാണുന്നത് പോലെ വരും.
ഇനി മറ്റു ഫയലുകളെല്ലാം തന്നെ ഡിലീറ്റ് ചെയ്ത് നോക്കാം.
ഇപ്പോള്‍ ഒരു ചിത്രം മാത്രമായി. ഇതിലാണ് നമ്മള്‍ നേരത്തെ ഈ ഫോള്‍ഫറിലേക്ക് കോപ്പി ചെയ്ത ഫയലുകളൊക്കെ ഇരിക്കുന്നത്. ഇനി അവ എങ്ങനെ കാണാം എന്ന് നോക്കാം.
ചിത്രത്തില്‍ റൈറ്റ് ക്ലിക്ക് ചെയ്ത് Open with --> WinRAR Archiver സെലക്റ്റ് ചെയ്യുക.
ഇപ്പോള്‍ നമ്മള്‍ നേരത്തെ എന്‍ക്രിപ്റ്റ് ചെയ്ത ഫയലുകള്‍ എല്ലാം കാണാം. ആവശ്യമായവ റൈറ്റ് ക്ലിക്ക് ചെയ്ത് പുറത്തേക്ക് എക്സ്ട്രാക്റ്റ് ചെയ്തെടുക്കാം.
നിങ്ങളുടെ അഭിപ്രായമാണ് എന്‍റെ പ്രചോദനവും. ദയവായി അഭിപ്രായങ്ങള്‍ അറിയിക്കുക... നന്ദി..
Thursday, June 21, 2012
നോട്ട്പാഡ് ഉപയോഗിച്ച് ഫയലുകള്‍ ലോക്ക് ചെയ്യാം...
by Mufeed | tech tips
ഇന്ന് ഞാന്‍ ഇവിടെ നിങ്ങളുമായി പങ്ക് വെയ്ക്കുന്നത് നോട്ട്പാഡ് ഉപയോഗിച്ച് എങ്ങനെ ഫയലുകളും ഫോള്‍ഡറുകളും ലോക്ക് ചെയ്യാം എന്നതാണ്. ഈ ട്രിക്ക് ഉപയോഗിച്ച് നമുക്ക് ഏത് ഫയലുകളും, ഫോള്‍ഡറുകളും സുരക്ഷിതമായി ഒളിപ്പിക്കാം. പാസ് വേര്‍ഡോട് കൂടിത്തന്നെ. ഇതിന് മറ്റു സോഫ്റ്റ് വെയറുകള്‍ ഒന്നും തന്നെ ഉപയോഗിക്കണ്ട എന്നത് കൊണ്ട് ഏറ്റവും ലളിതമായും സുരക്ഷിതമായും മറ്റാര്‍ക്കും കണ്ടുപിടിക്കാന്‍ കഴിയാത്തവണ്ണം ഫയലുകള്‍ ലോക്ക് ചെയ്ത് വെയ്ക്കാം.
ആദ്യമായി Start -> All Programs -> Accessories -> Notepad എന്ന ക്രമത്തില്‍ നോട്ട്പാഡ് ഓപ്പണ്‍ ചെയ്യുക. ശേഷം താഴെ കാണുന്ന കോഡ് അതേ പോലെ നോട്ട്പാഡിലേയ്ക്ക് കോപ്പി ചെയ്തിടുക.
title Folder Locker Brought to u by cyberspace00.blogspot.in
if EXIST "Control Panel.{21EC2020-3AEA-1069-A2DD-08002B30309D}" goto UNLOCK
if NOT EXIST Locker goto MDLOCKER
echo Are you sure and want to Lock the folder(Y/N)
if %cho%==Y goto LOCK
if %cho%==y goto LOCK
if %cho%==n goto END
if %cho%==N goto END
ren Locker "Control Panel.{21EC2020-3AEA-1069-A2DD-08002B30309D}"
attrib +h +s "Control Panel.{21EC2020-3AEA-1069-A2DD-08002B30309D}"
echo Folder locked successfuly
echo Enter password to Unlock folder
if NOT %pass%==mufeed goto FAIL
attrib -h -s "Control Panel.{21EC2020-3AEA-1069-A2DD-08002B30309D}"
ren "Control Panel.{21EC2020-3AEA-1069-A2DD-08002B30309D}" Locker
echo Folder Unlocked successfully
echo Locker created successfully
നമുക്ക് വേണ്ട പാസ് വേഡ് ഇവിടെ നിന്ന് തന്നെ മാറ്റാന്‍ സാധിക്കും. അതിനായി “if NOT %pass%==mufeed goto FAIL“  ഈ വരിയിലെ mufeed മാത്രം മാറ്റി ആവശ്യമുള്ള പാസ് വേഡ് നല്‍കുക. ഒരുദാഹരണം താഴെ,
ശേഷം ഫയല്‍ സേവ് ചെയ്യുക. സേവ് ചെയ്യുമ്പോള്‍ ശ്രദ്ധിക്കേണ്ട ഒരു കാര്യം, പേരിന്‍റെ അവസാനം .bat എന്ന് കൂടി ചേര്‍ക്കുക.
തുടര്‍ന്ന് സേവ് ബട്ടണ്‍ ക്ലിക്ക് ചെയ്ത് സേവ് ചെയ്യുക.
ഇപ്പോള്‍ നമ്മള്‍ സേവ് ചെയ്തത് .bat എന്ന ഫോര്‍മാറ്റിലാണ്. എന്നാല്‍ മറ്റുള്ളവര്‍ക്ക് ഈ ഫയല്‍ എളുപ്പത്തില്‍ എഡിറ്റ് ചെയ്യാനും, പാസ് വേഡ് കണ്ടെത്താനും സാധിക്കും. അത് തടയാന്‍ വേണ്ടി ഈ ഫയലിനെ ഒരു exe ഫയല്‍ ആക്കി കണ്‍വെര്‍ട്ട് ചെയ്യുകയാണ് വേണ്ടത്. താഴെ ഡൌണ്‍ലോഡ് ബട്ടണ്‍ ക്ലിക്ക് ചെയ്ത് കണ്‍വര്‍ട്ടര്‍ ഡൌണ്‍ലോഡ് ചെയ്യാം.
ശേഷം പ്രോഗ്രാം ഓപ്പണ്‍ ചെയ്യുക.
Browse ബട്ടണ്‍ ക്ലിക്ക് ചെയ്യുക.
നേരത്തെ സേവ് ചെയ്ത് വെച്ച് ബാച് ഫയല്‍ സെലക്റ്റ് ചെയ്ത് ഓപ്പണ്‍ ക്ലിക്ക് ചെയ്യുക.
Compile ബട്ടണ്‍ ക്ലിക്ക് ചെയ്യുക.
ഇപ്പോള്‍ ബാച് ഫയലിന്‍റെ കൂടെത്തന്നെ മറ്റൊരു ഇ.എക്സ്.സി ഫയലും കൂടെ കാണാം. ഇനി ബാച് ഫയല്‍ ഡിലീറ്റ് ചെയ്യാവുന്നതാണ്.
ഇനി ഈ exe ഫയല്‍ ഓപ്പണ്‍ ചെയ്യാം.
ഫയല്‍ ഓപ്പണ്‍ ചെയ്ത് കഴിയുമ്പോള്‍ Locker എന്ന ഒരു ഫോള്‍ഡര്‍ തനിയേ ഉണ്ടാകും.
ഈ ഫോള്‍ഡറിലേക്ക് നമുക്ക് ലോക്ക് ചെയ്യേണ്ട ഫയലുകളും ഫോള്‍ഡറുകളും കോപ്പി ചെയ്തിടുക. ശേഷം file hider ഒന്നു കൂടെ ഓപ്പണ്‍ ചെയ്യുക.
y എന്ന് ടൈപ്പ് ചെയ്ത് എന്‍റര്‍ കീ അമര്‍ത്തുക.
അപ്പോള്‍ ലോക്കര്‍ എന്ന ഫോള്‍ഡര്‍ ഹൈഡ് ആയിട്ടുണ്ടാകും.
ഇനി ലോക്ക് ചെയ്ത ഫയലുകള്‍ കാണണമെങ്കില്‍  file hider എന്ന ഫയല്‍ തുറന്ന് പാസ് വേഡ് ടൈപ്പ് ചെയ്ത് എന്‍റര്‍ അമര്‍ത്തിയാല്‍ മതിയാകും.
ഇങ്ങനെ ചെയ്യുമ്പോള്‍ ലോക്കര്‍ ഫോള്‍ഡര്‍ വീണ്ടും പ്രത്യക്ഷമാവുകയും ആവശ്യമുള്ള ഫയലുകള്‍ കൈകാര്യം ചെയ്യാനും പുതിയവ കോപ്പി ചെയ്യാനും ഒക്കെ കഴിയും, തുടര്‍ന്ന് ഈ ഫയല്‍ തുറന്ന് y എന്ന് ടൈപ്പ് ചെയ്ത് എന്‍റര്‍ ചെയ്താല്‍ മാത്രം മതി ലോക്കര്‍ ഹൈഡ് ആവാന്‍....
ഇഷ്ടപ്പെട്ടെങ്കിലും ഇല്ലെങ്കിലും അഭിപ്രായം അറിയിക്കാന്‍ മറക്കരുതേ...
Wednesday, May 16, 2012
സൈബര്‍ ലോകം - ഒരു ആമുഖം
by Mufeed | tech tips
ശാസ്ത്ര സാങ്കേതിക രംഗത്ത് ലോകം ഇന്ന് വളരെയധികം മുന്നേറിക്കൊണ്ടിരിക്കുകയാണ്. ഇന്നലെ കണ്ട ഉപകരണങ്ങളെയല്ല നാം ഇന്ന് കാണുന്നത്. അതായിരിക്കില്ല ഒരു പക്ഷെ നാളെ.
ദിനേനയുള്ള ഈ വളര്‍ച്ച, പുത്തന്‍ സാങ്കേതിക വിദ്യയേയും അത് വഴി പുതിയ ആശയക്കൈമാറ്റ രീതികളിലേക്കുമാണ് വഴി തെളിക്കുന്നത്. മാത്രമല്ല, ധാരാളം കഴിവുള്ള ശാസ്ത്രജ്ഞരേയും സാങ്കേതിക ലോകത്തിന്ന് ലഭിക്കുന്നു.
ഇന്ന് കമ്പ്യൂട്ടര്‍ ഉപയോക്താക്കള്‍ക്ക് സുപരിചിതമായ ഒരു വാക്കാണ് ‘മൈക്രോസോഫ്റ്റ്’. മൈക്രോസോഫ്റ്റിന്‍റെ സ്ഥാപകന്‍ ബില്‍ഗേറ്റ്സ് ഒരിക്കല്‍ പറയുകയുണ്ടായി,
“ഒരു വ്യക്തിയ്ക്ക് 640K  മെമ്മറി ധാരാളം മതിയാകും”.
ഇന്ന് നമ്മള്‍ ഉപയോഗിക്കുന്ന എല്ലാ ഡിജിറ്റല്‍, ഇലക്രോണിക് ഡിവൈസുകളും ഇലക്ട്രോണിക് സര്‍ക്യൂട്ടുകള്‍ ഉപയോഗിച്ചാണ് നിര്‍മിച്ചിരിക്കുന്നത്. വൈദ്യുതിയുടെ ഒഴുക്കുനെ മനുഷ്യന് ഉപകാരപ്പെടുന്ന രീതിയില്‍ മാറ്റിയെടുത്ത പ്രയത്നത്തെപറ്റി ഒന്ന് ചിന്തിച്ച് നോക്കൂ..!
കളിപ്പാട്ടങ്ങള്‍ തുടങ്ങി മൊബൈല്‍ ഫോണുകള്‍,സ്മാര്‍ട്ട് ഫോണുകള്‍,ഡെസ്ക്ടോപ് കമ്പ്യൂട്ടറുകള്‍, ലാപ്ടോപ്/പാംടോപ്/ടാബ് ലറ്റ് കമ്പ്യൂട്ടറുകള്‍, അത്യാധുനിക തരത്തിലുള്ള റോബോട്ടുകള്‍, ബഹിരാകാശ ഉപഗ്രഹങ്ങള്‍ വരെ പ്രവര്‍ത്തിക്കുന്നതും നിയന്ത്രിക്കുന്നതും ഇലക്ട്രോണിക് സര്‍ക്യൂട്ടുകളിടെ സഹായത്താലാണ്.
ഇവ നിര്‍മിച്ചിരിക്കുന്നത് ഇലക്ട്രോണിക് ഘടകങ്ങളായ റസിസ്റ്റര്‍, കപാസിറ്റര്‍, ഡയോഡ് ട്രാന്‍സിസ്റ്റര്‍,  ഐസി ചിപ്പ്...മുതലായ ഘടകങ്ങള്‍ കൊണ്ടുമാണ്. ഇതും, പുറമേ ധാരാളം ഘടകങ്ങളും അനുയോജ്യമായ രീതിയില്‍ സവിധാനിച്ചെടുക്കുമ്പോഴാണ് നാം ഉദ്ദേശിച്ച ഫലം ലഭിക്കുക.
സങ്കീര്‍ണ്ണമായ ഇലക്ട്രോണിക് സര്‍ക്യൂട്ടുകളില്‍ ഇത്തരം പതിനായിരക്കണക്കിന് ഘടകങ്ങള്‍ ഉപയോഗിക്കേണ്ടി വന്നേക്കാം. അപ്പോള്‍ ഇത്തരം സര്‍ക്യൂട്ടുകളുടെ വലിപ്പം നമുക്ക് ഊഹിക്കാവുന്നതേ ഉള്ളൂ...
എന്നാല്‍ ആധുനിക സാങ്കേതിക വിദ്യയിലൂടെ ഇത്തരം ലക്ഷക്കണക്കിന് ഘകടങ്ങള്‍ ഒരു അര്‍ദ്ധചാലകപാളിയില്‍ രൂപപ്പെടുത്തിയെക്കാം. ഈ സം‌വിധാനത്തെയാണ് ഇന്‍റര്‍ഗ്രേറ്റഡ് സര്‍ക്യൂട്ട് അഥവാ, ഐ.സി ചിപ് എന്ന് പറയുന്നത്.
ആദ്യത്തെ ഇലക്ട്രോണിക് കമ്പ്യൂട്ടറായ ENIAC (‍Electronic Numerical Integrator And Computer) ന് സ്ഥിതി ചെയ്യാന്‍ വലിയ ഒരു കെട്ടിടം തന്നെ ആവശ്യമായിരുന്നു എന്ന് നമുക്കേവര്‍ക്കും അറിയാം. എന്നാല്‍ ഇന്നോ? പോകറ്റിലിട്ട് നടക്കാവുന്നത്ര ചെറിയ കമ്പ്യൂട്ടറുകള്‍ സുലഭമാണ്. ഐ.സി ചിപ്പുകളുടെ വരവോടെയാണ് ഇത് സാധിച്ചത്.
കമ്പ്യൂട്ടറിന്‍റെ തലച്ചോര്‍ എന്നറിയപ്പെടുന്ന പ്രൊസസറിന്‍റെ നിര്‍മാണം ഇങ്ങനെതന്നെ.
1972 ല്‍ പുറത്തിറങ്ങിയ 8008 എന്ന പ്രൊസസറില്‍ 3500 ട്രാന്‍സിസ്റ്ററുകളാണ് ഉള്‍കൊള്ളിച്ചിരുന്നത്. പത്ത് വര്‍ഷങ്ങള്‍ക്ക് ശേഷം 80286 എന്ന പ്രൊസസര്‍ പുറത്തിറങ്ങി. 8008 ന്റ്റെ ഏകദേശം അതേ വലിപ്പമുള്ള ഇതില്‍ 1,34,000 ട്രാന്‍സിസ്റ്ററുകളാണ് ഉണ്ടായിരുന്നത്. 1993 ല്‍ 31 ലക്ഷം ട്രാന്‍സിസ്റ്ററുകളുമായി പെന്‍റിയം പ്രൊസസറുകള്‍ വിപണിയില്‍ എത്തി. വലിപ്പത്തില്‍ മാറ്റമൊന്നുമുണ്ടായില്ല. ഇതില്‍ നിന്ന് വലിപ്പം കുറഞ്ഞതിനനുസരിച്ച് പെര്‍ഫോമന്‍സ് കൂടിയതായി കാണാം. ഇത് വിവര സാങ്കേതിക രംഗത്തെ സമൂലമായൊരു മാറ്റത്തെ സൂചിപ്പിക്കുന്നതായി കാണാം. 2002 ആയപ്പോള്‍ 550 ലക്ഷം ട്രാന്‍സിസ്റ്ററുകളുമായി പെന്‍റിയം-4 രംഗത്തെത്തി. ഇന്നോ? മാര്‍ച്ച് 2010 ല്‍ Core i7 പ്രൊസസര്‍ 170 കോടി ട്രാന്‍സിസ്റ്ററുകളുമായി രംഗപ്രവേശം ചെയ്തു..!
ആധുനിക ശാസ്ത്ര സാങ്കേതിക രംഗത്തെ വിപ്ലവാത്മകമായ മാറ്റങ്ങള്‍ പലതും നമുക്ക് ചര്‍ച്ച ചെയ്യേണ്ടതുണ്ട്.   തെറ്റുകുറ്റങ്ങള്‍ സംഭവിച്ചിട്ടുണ്ടെങ്കില്‍ പ്രിയ വായനക്കാര്‍ ചൂണ്ടിക്കാണിക്കണം. നിങ്ങളുടെ പ്രോത്സാഹനമാണ് എന്‍റെ വിജയം. എല്ലാ സഹകരണങ്ങളും പ്രതീക്ഷിച്ചു കൊണ്ട് വിട...
Subscribe to: Posts (Atom)
വിൻഡോസ് 8-ഇൽ ഇന്റർനെറ്റ് ഡാറ്റ ഉപയോഗം കുറയ്ക്കാം.....
Copyright © 2013 സൈബര്‍ സ്പേസ്.
Blogger Template by mufeed